דניאל פלצמן

דניאל ג'יימס פלצמן (באנגלית: Daniel James Platzman; נולד ב-28 בספטמבר 1986) הוא מוזיקאי, פזמונאי, מפיק מוזיקלי ומלחין אמריקאי. משמש כמתופף בלהקת הפופ רוק Imagine Dragons.

==ראשית חייו==
פלצמן נולד ב-28 בספטמבר 1986 באטלנטה, ג'ורג'יה.<ref name="danielplatzman.com"></ref> הוא למד במכללת ברקלי למוזיקה, שם קיבל את התואר שלו בהלחנת שירים לסרטים .<ref name="danielplatzman.com" /><ref name="berklee-awards" /> בעת שלמד בברקלי, פלצמן ניגן בתזמורת הג'אז של ברקלי, בתזמורת הג'אז העירונית ובתזמורת הגדולה ברקלי ריינבואו, וזכה בפרס ויק פירת' למוזיקליות יוצאת דופן ובפרס מייקל רנדיש בהלחנת שירים לסרטים.<ref name="danielplatzman.com" /> כמו כן, הוא ניגן בהרכב גיטרה בו היו חברים גם חלק מחברי Imagine Dragons לעתיד, ויין סרמון ובן מקי.

==קריירה==
===Imagine Dragons===
בשנת 2011, פלצמן הוזמן על ידי ויין סרמון להצטרף ללהקת הפופ רוק האמריקאית Imagine Dragons, שהוקמה בלאס וגאס. מקי נשר מסמסטר הלימודים האחרון שלו בברקלי כדי להצטרף ללהקה, והזמין את פלצמן לנגן בתופים, כדי להשלים את ההרכב. בהמשך, הלהקה זכתה במספר תארים מקומיים, בהם "הדיסק הטוב ביותר לשנת 2011" (Vegas SEVEN),<ref></ref> "להקת האינדי המקומית הטובה ביותר לשנת 2010" (Las Vegas Weekly),<ref></ref> "ההופעה החיה שחובה-לראות החדשה של לאס וגאס" (Las Vegas CityLife)<ref name="lasvegascitylife1"></ref> ועוד נוספים, אשר הובילו את הלהקה להצלחה. בנובמבר 2011 הם חתמו באינטרסקופ רקורדס והחלו לעבוד עם המפיק המוזיקלי אלכס דה קיד .<ref name="interscope"></ref>

בשנת 2012, אלבום הבכורה של הלהקה, Night Visions, הביא את הלהקה להצלחה מסחרית רבה. הוא הגיע למקום השני במצעד בילבורד 200, וזכה בפרס המוזיקה של בילבורד עבור אלבום הרוק הטוב ביותר (2014). הסינגל "It's Time" מתוך האלבום היה לסינגל הראשון של הלהקה שהגיע למקום ה-15 של מצעד הבילבורד הוט 100, והגיע למעמד מולטי-פלטינה על ידי איגוד תעשיית ההקלטות האמריקאי (RIAA). הסינגל השני מתוך האלבום, "Radioactive", הגיע למקום השלישי במצעד, הגיע למעמד יהלום על ידי ה-RIAA והיה לשיר הרוק הנמכר ביותר בהיסטוריה המתועדת של Nielsen SoundScan. הסינגל השלישי מהאלבום, "Demons", הגיע למקום השישי במצעד והגיע למעמד מולטי-פלטינה על ידי ה-RIAA. האלבום שלהם היה לאלבום הבכורה המצליח ביותר של להקת רוק חדשה מזה שש שנים (מאז 2006), והסינגל "Radioactive" קבע שיא חדש בזמן הארוך ביותר בראש מצעד שירי הרוק של בילבורד, 23 שבועות ברצף.<ref name="mtv"></ref> שירים שונים מהאלבום הגיעו לראש מצעד שירי הרוק של בילבורד, מצעד השירים האלטרנטיביים של בילבורד ומצעדי הפופ של בילבורד. כמו כן, "Radioactive" היה מועמד לשני פרסי גראמי, וזכה בפרס גראמי לביצוע הרוק הטוב ביותר.<ref name="lasvegasweekly"></ref>

בשנת 2015, אלבומה השני של Imagine Dragons, Smoke + Mirrors, הגיע למקום הראשון במצעד הבילבורד 200, מצעד האלבומים הבריטי ומצעדי האלבומים הקנדיים.<ref></ref><ref></ref> הוא כולל סינגלים "I Bet My Life", "Shots" ו-"Gold".<ref></ref><ref></ref>

הלהקה סייעה ביצירת שירים לכמה פסקולים של סרטים, בהם "Ready Aim Fire" לסרט "איירון מן 3", "Who We Are" לסרט "משחקי הרעב: התלקחות", "Battle Cry" לסרט "רובוטריקים 4: עידן ההכחדה" ו-"Not Today" לסרט "ללכת בדרכך". כמו כן, בספטמבר 2014 יצא לאור השיר "Warriors" על ידי חברת משחקי המחשב Riot Games, לצד וידאו קליפ לקידום אליפות העולם ב-League of Legends.<ref></ref><ref></ref><ref></ref><ref></ref>

פלצמן הופיע על שער מגזין בגיליון חודש מרץ 2015.<ref></ref> חודשיים לאחר מכן, הוא הופיע שנית על שער המגזין.<ref></ref>

===הלחנת מוזיקה===
פלצמן, שלמד הלחנת שירים לסרטים במכללת ברקלי למוזיקה, הלחין את הפרטיטורה המקורית לסדרת התחקירים עטורת הפרסים "Africa Investigates" של אל-ג'זירה אנגלית, בעונה של שנת 2014.<ref></ref> זוהי הסדרה הדוקומנטרית הראשונה ששודרה ברחבי העולם שבחזיתה עיתונאים חוקרים אפריקאים בלבד.<ref></ref> כמו כן, פלצמן סייע ביצירת הפסקול לסרט "Best F(r)iends" והלחין מוזיקה לסרט הקצר "Eagles are Turning People Into Horses: The Movie" מאת ניק קוצ'ר ובריאן מק'להיני.<ref></ref>

==פרסים==
*פרס ויק פירת' למוזיקליות יוצאת דופן, מכללת ברקלי למוזיקה<ref name="berklee-awards"></ref>
*פרס מייקל רנדיש בהלחנת שירים לסרטים, מכללת ברקלי למוזיקה<ref name="berklee-awards" />

==קישורים חיצוניים==

* 

==הערות שוליים==

קטגוריה:אמריקאים ממוצא יהודי
קטגוריה:בוגרי מכללת ברקלי למוזיקה
קטגוריה:זמרים יהודים אמריקאים
קטגוריה:מוזיקאים יהודים אמריקאים
קטגוריה:מתופפים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1986